b'\n_START_ARTICLE_\nBe2gether\n_START_SECTION_\nBe2gether\n_START_PARAGRAPH_\nBe2gether\xc2\xa0\xe2\x80\x93 muzikos ir meno festivalis Baltijos \xc5\xa1alyse, kuris vykdavo Lietuvoje prie Norvili\xc5\xa1ki\xc5\xb3 pilies, esan\xc4\x8dios vos 50\xc2\xa0m nuo Baltarusijos sienos. Tai vienas reik\xc5\xa1mingiausi\xc5\xb3 Europos \xc4\xafvyki\xc5\xb3 ne tik kult\xc5\xabrine, bet ir socialine bei politine prasme._NEWLINE_Pirmasis Lietuvoje tikras festivalis atvirame ore (angl. open air) susilauk\xc4\x97 itin ger\xc5\xb3 vertinim\xc5\xb3 d\xc4\x97l kokybi\xc5\xa1kos muzikin\xc4\x97s programos bei \xc5\xa1iltos ir draugi\xc5\xa1kos atmosferos. Ankstesniais metais festivalyje pasirod\xc4\x97 tokios \xc4\xaf\xc5\xbeymyb\xc4\x97s kaip Groove Armada, Gogol Bordello, Morcheeba, Clawfinger, Bloodhound Gang, Tricky, Polarkreis 18, Fools Garden, Datarock, LT DJ Bukem, Roni Size, Touch and Go ir daugyb\xc4\x97 kit\xc5\xb3.\n_START_SECTION_\nVieta\n_START_PARAGRAPH_\nFestivalis vyko Dieveni\xc5\xa1ki\xc5\xb3 apylink\xc4\x97se, kurios yra apsuptos Baltarusijos. Dieveni\xc5\xa1k\xc4\x97se susieina penki senoviniai keliai, vedantys \xc4\xaf Vilni\xc5\xb3. Vietinis kra\xc5\xa1tovaizdis keri savo gamta ir i\xc5\xa1skirtine atmosfera, nes \xc4\x8dia yra susipynusios lietuvi\xc5\xb3, baltarusi\xc5\xb3, lenk\xc5\xb3 ir rus\xc5\xb3 kult\xc5\xabros. Visas \xc5\xa1ias kult\xc5\xabras sieja bendra praeitis, ka\xc5\xbekada buvusios vieningos LDK \xc5\xbeem\xc4\x97s.'